ΓΡΑΠΤΗ ΕΡΩΤΗΣΗ E-1900/00

υποβολή: Antonios Trakatellis (PPE-DE), Ioannis Averoff (PPE-DE) και Ioannis Marnos (PPE-DE) προς την Επιτροπή

(16 Ιουνίου 2000)

Θέμα: Αναχρονιστικές δομές της ελληνικής γεωργίας και νόθευση του ανταγωνισμού: μη σύννομες πρακτικές της ΑΤΕ και επιστροφή παράνομων ενισχύσεων από την οργάνωση ΑΓΝΟ

Μια από τις αναχρονιστικές δομές της ελληνικής γεωργίας είναι η Αγροτική Τράπεζα της Ελλάδας (ΑΤΕ) η οποία, ασκώντας παρεμβατική πολιτική, έχει δημιουργήσει άνισο ανταγωνισμό, στρεβλώσεις και παράνομες μονοπωλιακές χρηματοπιστωτικές πρακτικές στον τομέα αυτό. Με βάση την πρόσφατη απόφαση (1η Μαρτίου 2000) της Ευρωπαϊκής Επιτροπής με την οποία ζητούνται α) η επιστροφή 2,5 δισεκατομμυρίων που έλαβε παράνομα η γαλακτοκομική συνεταιριστική οργάνωση ΑΓΝΟ, β) πληροφορίες σχετικά με την ανάληψη της ΑΓΝΟ από την ΑΤΕ γ) πληροφορίες σχετικά με τη σχέση του Ελληνικού Δημοσίου με την ΑΤΕ και δ) ο φάκελος με ρυθμίσεις συνεταιρισμών από την ΑΤΕ.

Ερωτάται η Επιτροπή:

1. Πώς κρίνονται οι δομές της ελληνικής γεωργίας και η πολιτική του κράτους στον τομέα της γεωργίαςπό το φως των αλλεπάλληλων αποφάσεων της Επιτροπής σχετικά με χορήγηση παράνομων ενισχύσεων;

2. Με βάση τη μελέτη στην οποία προχώρησε η Επιτροπή για τη λήψη της προαναφερθείσας απόφασης,πάρχει κατάχρηση δεσπόζουσας θέσης από την ΑΤΕ στην ελληνική γεωργική οικονομία και ποια μέτρα πρέπει να ληφθούν ώστε να τηρούνται οι κανόνες ανταγωνισμού και ίσης μεταχείρισης προς τους αγρότες και επιχειρηματίες;

3. Πώς κρίνεται η ανάληψη της ΑΓΝΟ από την ΑΤΕ και η σχέση της ΑΤΕ με το Ελληνικό Δημόσιο και τιποχρεούνται να πράξουν η ΑΤΕ και η ελληνική κυβέρνηση στο μέλλον για τη συμμόρφωση με το κοινοτικό καθεστώς ενισχύσεων και ανταγωνισμού;

4. Γιατί η Επιτροπή καθυστέρησε τόσο πολύ να λάβει την εν λόγω απόφαση και γιατί δεν ανακοινώθηκε όταν αυτή λήφθηκε το Μάρτιο;

5. Στην απόφαση της 1ης Μαρτίου 2000, λήφθηκεπόψη η βιωσιμότητα της οργάνωσης ΑΓΝΟ, και αν ναι, ποια μέτρα προβλέπονται για τη διάσωσή της;

Απάντηση του κ. Fischler εξ ονόματος της Επιτροπής

(14 Ιουλίου 2000)

1. Η Επιτροπή δεν έχει γενική θέση για την ελληνική κυβερνητική πολιτική στον γεωργικό τομέα. Σε ορισμένες περιπτώσεις, η Επιτροπή θεώρησε ότι οι διαγραφές δανείων σε εταιρίες, συνεταιρισμούς και γεωργούς αποτέλεσαν κρατική ενίσχυση που δεν συμβιβάζεται με τους κανόνες της συνθήκης.

2. Η απόφαση της Επιτροπής της 1ης Μαρτίου 2000 δεν αφορά κατάχρηση δεσπόζουσας θέσης από την Αγροτική Τράπεζα της Ελλάδας (ATE) στον τομέα της γεωργικής οικονομίας της Ελλάδας κατά την έννοια του άρθρου 82 (πρώην άρθρο 86) της συνθήκης ΕΚ. Ωστόσο, η Επιτροπή μπορεί να κινήσει διαδικασία έρευνας για τις σχέσεις μεταξύ του ελληνικού κράτους και της ATE, η οποία θα αφορά κυρίως κρατικές ενισχύσεις σε γεωργικές επιχειρήσεις. Ενδεχομένως, η Επιτροπή μπορεί επίσης να ασχοληθεί με τις πρακτικές της ΑΤΕ στο γεωργικό τομέα που αντιβαίνουν στον ανταγωνισμό.

3. Η Επιτροπή δεν έχει ακόμα οριστική θέση για τις επιπτώσεις στον τομέα των κρατικών ενισχύσεων που προέκυψαν από την ανάληψη της ΑΓΝΟ από την ATE. Η Επιτροπή έχει ζητήσει πρόσθετες πληροφορίες από τις ελληνικές αρχές στο πλαίσιο της προαναφερθείσας απόφασης.

4. Το διάστημα που μεσολάβησε από την κίνηση της διαδικασίας του άρθρου 88(2) της συνθήκης ΕΚ έως την οριστική απόφαση (2 έτη και 2 μήνες) είναι ανάλογο με την πολυπλοκότητα του φακέλου. Η Επιτροπή δεν ανακοινώνει εκ των προτέρων τις αποφάσεις της σχετικά με τις κρατικές ενισχύσεις.

5. Στην απόφασή της της 1ης Μαρτίου 2000, η Επιτροπή θεώρησε ότι το καθεστώς ενισχύσεων που εφαρμόστηκε από το άρθρο 5 του ελληνικού νόμου αριθ. 2237/94 (και οι μεμονωμένες ενισχύσεις που χορηγήθηκαν στην ΑΓΝΟ σύμφωνα με το εν λόγω καθεστώς) δεν ήταν σύμφωνες με τις σχετικές κοινοτικές κατευθυντήριες γραμμές για τη διάσωση και αναδιάρθρωση των προβληματικών επιχειρήσεων.